Nyeste Skilderie af Kiøbenhavn, 1808-09-10
Postefterretninger. Moniteuren leverer nu følgende Efterretninger af Engelske Blade af 8 Aug., med vedføiede høist vigtige Anmærkninger: Vi have faaet Franske Journaler indtil d. 27 Julii og Hollandske Tidender til d. 1 d. M. De melde Napoleons Afreise fra Bayonne d. 21 Julii. Han har begivet sig til Pau men man har kun Gisning om den Vei, han i Fremtiden vil vælge. Man taler om Nantes og Brest; men alt hvad man i den Henseende siger, har formodentlig blot til Øiemed, at dølge den sande Bestemmelse, rimeligviis begiver han sig af Rhinen til. – Talrige Franske Tropper ere allerede forsamlede i og ved Strasburg, og der er givet Befaling at oprette en Reservearmee. Hvis disse Forberedelser ikke bebude nær forestaaende Fiendtligheder, saa bevise de i det mindste Napoleons Mistanke og Østerriges Hensigter, der tidlig eller sildig maa frembringe et Brud. Medens Kellermann, organiserer en Armee paa den venstre Rhinbredde have alle Franske Tropper i det Venetianske Friaul faaet Ordre, at formere en Leir ved Udine. Sandsynligviis vil man forstærke denne Armee med alle disponible Tropper i Kongerigerne Jtalien og Neapel, om ellers ved den Gjæring, hvori dette Land befinder sig og ved en betydelig Engelsk Armees Nærværelse i Sicilien, Bonaparte vil vove at formindske sin Magt i disse Egne. Han har imidlertid saa meget mere Jnteresse ved at angribe Østerrige fra denne Side, som virkelig er den svageste, at han sandsynligviis vil trække den største Deel af sin Magt derhen. Denne Forberedelse til et nær forestaaende Brud mellem Frankrige og Østerrige bestyrkes ved Rygter fra i Gaar i Følge en Persons Udsagn, som sidste Tirsdag var afgaaet fra Holland og d. 6te er ankommen til London. Han beretter, at den Østerrigske Gesandt i Holland har forlangt sine Passer og er afreist til Wien, at den Østerrigske Ambassadeur i Paris er bleven tilbagekaldet; at General Andresse har forladt Wien, og at de Franske Tropper strømme fra alle Kanter til Grændserne af Østerrige og Bøhmen. – Vi forudsee et nær Brud mellem begge Magter for yderst sandsynligt. Østerrige sysselsætter sig siden nogen Tid med at recrutere sin Armee og at sætte den paa den agtværdigste Fod. Man kan altsaa antage for vist, at Napoleon aldrig vil tilgive dette. – Østerrige ønsker unegteligen, at undgaae et Brud indtil det Øieblik, det har bragt sin Armee til den største Stykke; men da Napoleon siden en lang Tid har besluttet, at tilintetgjøre denne Magt, troer man almindeligen, at det var hans Hensigt, efter at have tilendebragt de Spanske Anliggender, at erklære Østerrige Krig, i det han havde ventet, ikke at finde saa megen Modstand i Spanien. Jmidlertid synes han dog ikke at have opgivet sin Plan, men at ansee sig for stærk nok til at byde Østerrige og Spanten paa eengang Spidsen. Denne Napoleons pludselige Bevægelse maa unegteligen foranledige os til at spare vore Hielpekilder; men vi maa give Napoleons Fiender de fornødne Penge og Munition. - En Skrivelse fra Amsterdam af 28 Julii beretter, at en Engelsk Gesandt, som man anseer for Hr. Adair, er ankommen til Wien. Det hedder, at Grev Stadion er bleven modtagen paa en meget smigrende Maade og har havt forskjellige Conferencer med Først Kurakin. - Regjeringen har modtaget Depecher fra Ostindien af 15 Martii. De melde at der imellem Scheikerne er udbrudt en ny Krig, og at man paa Grund heraf har forsamlet en betydelig Magt ved Bredderne af Attock. Hele Landet i Vesten er i Oprør, og man har anseet det fornødent at sende betydelige Forstærkninger til Multan. - Moniteurens Anmærkninger indeholde i det Væsentligste følgende: at det aldrig har været roligere i Kongeriget Neapel end nu, at man ikke sporer der noget til den Engelske Armee, men at den er forskandset i Syracusa og Sicilien, og at Udfaldet vil godtgjøre, om den vil kunne forsvare det sidste, at Grev Metternich er i Paris og godt anseet; at den Franske Armee cantonnerer over 100 Franske Mile fra det egentlige Østerrige, at det er snurrigt nok at drage i Tvivl, om Frankrige og dets Allierede paa eengang kan føre Krig med Østerrige og Spanien, skjøndt det dog uden Allierede allerede har overvundet tidobbelt frygteligere Coalitioner; at Engelland saare vel veed, at der imellem Frankrige og Rusland hersker den nøieste Forbindelse; at begge have besluttet at forene deres Styrke og ansee enhver Ven af Engelland for deres Fiende, at Freden i Tydskland ikke vil blive forstyrret; at de Uroligheder det underholder i Spanien, og det Blod der udgydes der, er uden Nytte, at inden et Aar hverken nogen Landsby i Spanien vil være mere i Oprør, eller nogen Engellænder i dette Land, men at Engellands Armee vil forlade det, og at det vil bedrage Spanierne ligesom det har bedraget Kongen af Sverrig, som det istedet for de lovede 20 til 30,000 Mand Undsætning mod Dannemark og Rusland, kun sendte General Moore med 5000, der i 2 Maaneder laae for Anker ved den Svenske Kyst, medens Finland blev erobret og de Svenske jagede ud af Norge; at der hvad Østerrige angaaer vil blive Fred paa Fastlandet, fordi Engelland ikke har der mere nogen Jndflydelse, at Adair blev forjaget fra Wien samme Dag, Førsten af Starhemberg kom tilbage fra London, at de Convoyer, som Engelland under Americansk Flag havde sendt til Triest, ere blevne efter en Keiserlig befaling standsede og forbudne; at der mellem Østerrige og Frankrige hersker den bedste Forstaaelse, og at det kun er Engellands lysske Agenter, der have udspredt Rygter og forestaaende Afred; at Spaniens Anliggender ere ugienkaldelige afgjorte, og erkjendte af Fastlandets store Magter; at om end Haabet at bringe hine Folkeslag uden Urolighed, Ødelæggelser og Krig til en bedre Orden i Tingene, er slaaet seiler det dog kun en Seir, som det Ondes Genius har faaet over det Gode, men at dette tilsidst dog vilblive skadeligst for Engelland og dets Tilhængere, at der paa hele Fastlandet ikke findes nogen Engelsk Gesandt, og fandtes der een, saa vilde han ikke opholde sig hos Først Kourakin, der ei optager sin Herres Fiende, at man over Land har havt Efterretning om, at Engellændernes Anliggender i Ostindien staae meget slet, og at den mindste Europæiske Divisions Ankomst vilde foranledige der en almindelig Opstand.